*** รีวิวนี้เป็นความเห็นส่วนตัว คนเราลิ้นต่างกัน ความชอบต่างกัน มุมมองต่างกัน อย่าเอารีวิวของคนๆนึงมาตัดสินทั้งหมด ควรลองด้วยตัวเอง รีวิวเป็นแค่การบอกคร่าวๆเป็นไกด์ไลน์เท่านั้น ***

*** รีวิวนี้รวมไปถึงเมนูที่ลง เป็นราคาที่กิน ณ วันที่ไปทานหรือในช่วงที่ไปทาน ราคาอาจจะมีการเปลี่ยนแปลงในอนาคต รบกวนคนอ่านรีวิวทุกท่านไปทานอาหารร้านไหนก็ตาม กรุณาอ่านราคาจากเมนูในร้านวันที่ไป จะได้ไม่มีปัญหาเรื่องราคาหรือเมนูภายหลังค่ะ เพราะราคาอาหารถ้ามีการปรับราคาขึ้นหรือลง มันเป็นเรื่องปกติของร้านอาหาร อย่าวัดว่ามาทานปีนี้และจะต้องราคาเดียวกับเมนูหรือรีวิวที่ลงก่อนหน้าซึ่งมันอาจจะครึ่งปี 1ปี หรือหลายปี รบกวนอ่านรีวิวอย่างมีสติค่ะ ทางที่ดีโทรสอบถามรายละเอียดทางร้านจะดีกว่า ***


ครัวม่อนไข่ ร้านอาหารอันดับ1ในราชบุรี และยังได้ Wongnai User's Choice 2017 อีกด้วย ใครที่แวะมาเที่ยวสวนผึ้งก็มักจะมาทานอาหารที่ร้านนี้กัน รวมถึงคนพื้นที่ อาหารรสชาติดี ราคาไม่แพง รออาหารไม่นานเลย

เราเคยจะแวะทานร้านนี้หลายครั้งแล้วแต่ก็ไม่เคยมาถึงซะที ไปทานร้านอื่นตลอด ครั้งนี้มาพักผ่อนที่สวนผึ้ง ตั้งใจมาทานร้านนี้ก่อนกลับกรุงเทพให้ได้ และก็ไม่ผิดหวังเลยค่ะ

Open 9:00-20:00
Tel. 086-1735762
มีที่จอดรถ
มีร้านกาแฟอยู่ในพื้นที่เดียวกัน สามารถสั่งเครื่องดื่มขนมจากร้านกาแฟมานั่งทานในร้านม่อนไข่ได้


### รายการที่สั่ง ###

น้ำอ้อย (50฿) ขวดใหญ่ขนาดเท่าขวดเฮลบลูบอย รสชาติหอมหวานดีอร่อยชื่นใจ เครื่องดื่มจะมี คนมาขอเก็บเงินก่อนระหว่างทานอาหารค่ะ

น้ำเปล่า (15฿)

น้ำแข็ง (10฿) ถังเล็ก 

ข้าวสวน (10฿) ข้าวนุ่มดีค่ะ

ข้าวไรซ์เบอรี่ (25฿) ข้าวหุงได้ที่ดี ข้าวนุ่มอร่อยไม่แห้งแข็งและไม่แฉะ มีข้างขมิ้นด้วยนะสีสวยแต่ไม่ได้สั่งมา เห็น พนง บอกว่าไม่มีรสชาติค่ะ ใครมาทานลองสั่งดูนะคะ

ยำผักกูดทรงเครื่อง (100฿) เป็นเมนูแนะนำของร้าน แถมเพื่อนๆในนี้ก็แนะนำกันเยอะด้วย ไม่สั่งไม่ได้แล้ว ตัวผักกูดกรอบสด เคี้ยวละกรุบๆดีเพลินๆ น้ำยำรสชาติดีแม้จะไม่จัดมาก แต่อร่อยถูกใจเลยละ มีกุ้งอยู่2ตัว หมึก3-4ชิ้น และก็หมูสับ กุ้งหมึกสดใข้ได้เนื้อเด้งดี จานนี้ห้ามพลาดนะคะต้องสั่ง 

ทอดมันหัวปลี (80฿) หัวปลีชุบแป้งทอดนั่นเอง ถึงแม้จะเป็นขอบทอดแต่ก็รอไม่นานนะ ทอดออกมากรอบร้อนอร่อยดีไม่อมน้ำมัน น้ำจิ้มออกหวานเข้มข้นแต่เราชอบ จานนี้อร่อยถูกใจมากค่ะ ปกติไม่เคยทานหัวปลีเลย แต่เป็นเมนูแนะนำถึงสั่ง ทานคนเดียวเกินครึ่งเลยจานนี้

ต้มยำปลาคัง (100฿) ต้มยำน้ำใสรสเปรี้ยวกำลังดี ไม่ค่อยเผ็ดเท่าไหร่ ใครไม่ทานเผ็ดทานได้สบาย ชามใหญ่พอสมควร น้ำต้มยำเยอะเชียว ซดเพลินๆก็ไม่หมดเลยค่ะเยอะมาก ส่วนปลาคังให้มาเยอะใช้ได้เลยนะ

ลาบหมูกรอบ (100฿) จานนี้ไม่ได้อยู่ในลิสเราเลยค่ะ แต่แฟนสั่งก็ไม่ว่ากัน เราสั่งของเรามาสามอย่างละ ละก็เป็นไปตามคาด จานนี้ไม่โอเคค่ะ หมูกรอบให้เยอะนะแต่ว่าเหนียวและมันเยอะ เราชอบหมูกรอบแบบทอดจนแห้งและกรอบๆมากกว่า นี่เหนียวเคี้ยวแทบไม่ออก ส่วนตัวเครื่องลาบรสชาติโอเคเลยนะ แต่มาตกม้าตายตรงหมูกรอบเนี่ยอะ

*** แนะนำให้สั่งเมนูแนะนำกันนะคะ รสชาติอร่อยดี อาหารรอไม่นาน ราคาไม่แพง ถูกใจเราค่ะ ***